GSM-taajuusalueet

**GSM-taajuusalueet** tai -taajuuskaistat ovat GSM-matkapuhelinjärjestelmän käyttämiä Kansainvälisen televiestintäliiton ITU:n matkapuhelinlaitteille varaamia radiotaajuuksia.

## GSM-taajuuskaistat
GSM-järjestelmässä tuettavat taajuuskaistat ja kanavanumeroinnit on määritelty 3GPP:n teknisessä spesifikaatiossa 45.005 (3GPP TS 45.005)., joka korvasi ne aiemmin esittäneen 3GPP TS 05.05 -spesifikaation. Tällä hetkellä määritelmä tunnistaa neljätoista eri taajuuskaistaa:

## GSM Suomessa

Etuliitteet tulevat sanoista
#T-GSM: varattu TETRAa varten
#R-GSM: varattu rautatiesovelluksille ()
#E-GSM: laajennettu GSM 900 -kaista ()
#P-GSM: alkuperäinen GSM 900 -kaista ()
#DCS: ()
#PCS: (). Kaistan nimi sai nimensä Yhdysvalloissa kuvaten yleensäkin taajuusalueen käyttötarkoitusta itse käytettävän järjestelmän sijaan.

### GSM 900 ja GSM 1800
GSM 900- ja GSM 1800 -järjestelmät ovat pääsääntöisesti käytössä Euroopassa, Lähi-idässä, Afrikassa ja Aasiassa.

#**GSM 900** käyttää taajuuksia 890–915&nbsp;MHz kiinteään verkkoon päin tapahtuvaan lähettämiseen (ylälinkki), ja 935–960&nbsp;MHz kiinteästä verkosta päin tapahtuvaan lähettämiseen (alalinkki) tarjoten siten 124 kanavaa (kanavanumerot 1–124) 200&nbsp;kHz:n kanavan kaistanleveydellä ja 45&nbsp;MHz:n kaistavälillä.
#**E-GSM 900** on ensimmäisen kerran 3GPP TS 05.05 Ph2 teknisessä spesifikaatiossa esitelty GSM-taajuuskaista, joka muodostettiin alkuperäistä GSM 900 -taajuuskaistaa laajentamalla liittämällä sen molempien linkkien alapuolelle 10&nbsp;MHz lisää kaistaa käytettäväksi kanavanumeroilla 975–1023 ja 0. Samalla alkuperäisen taajuuskaistan nimi muutettiin P-GSM 900:ksi () niiden erottamiseksi toisistaan.
#**DCS 1800** käyttää taajuuksia 1&nbsp;710–1&nbsp;785&nbsp;MHz (ylälinkki), ja 1&nbsp;805–1&nbsp;880&nbsp;MHz (alalinkki) tarjoten siten 374 kanavaa (kanavanumerot 512–885) 95&nbsp;MHz:n kaistavälillä.

### GSM 850 ja GSM 1900
GSM 850- ja GSM 1900 -järjestelmät ovat pääsääntöisesti käytössä Pohjois- ja Etelä-Amerikassa, joskin myös Australiassa on GSM 850 -verkko.

#**GSM 850** käyttää taajuuksia 824–849&nbsp;MHz (ylälinkki), ja 869–894&nbsp;MHz (alalinkki) tarjoten siten 124 kanavaa (kanavanumerot 128–251) 45&nbsp;MHz:n kaistavälillä.
#**GSM 1900** käyttää taajuuksia 1&nbsp;850–1&nbsp;910&nbsp;MHz (ylälinkki), ja 1&nbsp;930–1&nbsp;990&nbsp;MHz (alalinkki) tarjoten siten 299 kanavaa (kanavanumerot 512–810) 200&nbsp;kHz:n kanavan kaistanleveydellä ja 80&nbsp;MHz:n kaistavälillä.

## GSM 1800
GSM 1800, alkuperäiseltä nimeltään **Digital Cellular System 1800** eli **DCS 1800**, on 1800&nbsp;MHz taajuusalueella toimiva GSM-tekniikkaan perustuva matkapuhelinverkko.

Verkko toimii GSM 900 -verkon tavoin, mutta 1&nbsp;800&nbsp;MHz taajuusalueella käytössä on suurempi kaistanleveys, mahdollistaen suuremman samanaikaisen käyttäjämäärän. Verkon kapasiteettia lisää myös pienempi solun koko (tukiaseman kattama alue) kuin GSM 900 -järjestelmässä, johtuen paitsi puolta pienemmästä puhelimen lähetystehosta, myös korkeamman taajuuden nopeammasta vaimenemisesta. Täten 1800&nbsp;MHz verkko soveltuu parhaiten suuren käyttäjätiheyden alueille asutuskeskuksiin, kun niiden ulkopuolisten alueiden kattavuus saavutetaan 900&nbsp;MHz verkolla harvemmin sijoitetuilla tukiasemilla.

DCS1800-verkko otettiin käyttöön ensimmäisenä Isossa-Britanniassa vuonna 1993. Suomessa verkkoja alettiin takentamaan 1990-luvun puolivälin jälkeen suuriin asutuskeskuksiin, koska GSM 900 -verkosta oli tullut ruuhkainen käyttäjämäärän kasvaessa. HPY avasi pääkaupunkiseudulla ja kehyskunnissa toimineen Citypuhelin-verkkonsa 1997. Sen ja muiden vastaavien kaupunkipuhelinoperaattoreiden liittymien käyttö rajoittui kunkin verkon alueelle kaupunkiseuduille, joiden ulkopuolella niitä ei voinut käyttää.

Tekniikka tuli pian myös valtakunnallisten operaattoreiden käyttöön ns. kaksitaajuus-GSM:n muodossa. Kaksitaajuinen matkapuhelinverkko loi tarpeen kaksitaajuusmatkapuhelimille, koska samaa liittymää piti kyetä käyttämään paitsi kaupunkiseutujen GSM&nbsp;1800 -verkossa, myös niiden ulkopuolella GSM&nbsp;900 -verkossa.

## Lähteet

## Aiheesta muualla
* GSM World: GSM operaattorit, peittoalueet ja verkkovierailutiedot maailmasta